2. sz. MÓDOSÍTÓ INDÍTVÁNYA 2012. ÉVI ÁLTALÁNOS KÖLTSÉGVETÉSI TERVEZETHEZ SZAKASZONKÉNTI BONTÁSÚ KIADÁSKIMUTATÁSI. szakasz – ParlamentII. szakasz – Európai Tanács és TanácsIII. szakasz – BizottságVI. szakasz – Európai Gazdasági és Szociális BizottságVII. szakasz – Régiók BizottságaVIII. szakasz – Európai ombudsman /* COM/2011/0576 végleges */





2. sz. MÓDOSÍTÓ INDÍTVÁNY A 2012. ÉVI ÁLTALÁNOS KÖLTSÉGVETÉSI TERVEZETHEZ SZAKASZONKÉNTI BONTÁSÚ KIADÁSKIMUTATÁS I. szakasz – Parlament II. szakasz — Európai Tanács és Tanács III. szakasz – Bizottság VI. szakasz – Európai Gazdasági és Szociális Bizottság VII. szakasz – Régiók Bizottsága VIII. szakasz – Európai ombudsman Tekintettel: – az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével, – az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1] és különösen annak 34. cikkére, – az Európai Unió 2012-es pénzügyi évre vonatkozó, a Bizottság által 2011. május 26-án benyújtott általános költségvetési tervezetére[2], – az Európai Unió 2012-es pénzügyi évre vonatkozó általános költségvetési tervezetére vonatkozó, a Bizottság által 2011. június 17-én benyújtott 1. sz. módosító indítványra[3], az Európai Bizottság az indokolásban felsorolt okok miatt a költségvetési hatóság elé terjeszti az Európai Unió 2012. évi általános költségvetési tervezetére vonatkozó 2. számú módosító indítványt. TARTALOMJEGYZÉK 1 Bevezetés.. 3 2 I. szakasz — Parlament.. 3 2.1 A szükségletek értékelése. 3 2.2 A 2012. évi létszámtervre gyakorolt hatás. 5 2.3 A 2012. évi költségvetési tervezetre gyakorolt hatás. 5 3 II. szakasz — Európai Tanács és Tanács.. 5 3.1 Keret.. 5 3.2 Javasolt módosítások.. 5 3.3 A 2012. évi költségvetési tervezetre gyakorolt hatás. 6 4 III. szakasz — Bizottság.. 6 4.1 Cél és keret.. 6 4.2 A szükséges további források becslése. 7 4.3 A 2012. évi költségvetési tervezetre gyakorolt hatás. 10 5 VI. Szakasz – Európai Gazdasági és Szociális Bizottság.. 11 5.1 Keret.. 11 5.2 Becsült emberi erőforrás és előirányzat-szükségletek.. 12 5.3 A 2012. évi költségvetési tervezetre gyakorolt hatás. 12 6 VII. szakasz – Régiók Bizottsága.. 12 6.1 Bevezetés. 12 6.2 Becsült emberi erőforrás és előirányzat-szükségletek.. 13 6.3 A 2012. évi költségvetési tervezetre gyakorolt hatás. 14 7 VIII. szakasz – Európai ombudsman.. 15 7.1 Keret.. 15 7.2 A 2012. évi költségvetési tervezetre gyakorolt hatás. 15 8 Következtetés.. 16 9 Összefoglaló táblázatok.. 16 9.1 Összefoglaló táblázat intézmények szerint.. 16 9.2 Összefoglaló táblázat a pénzügyi keret fejezetei szerinti bontásban.. 18 SZAKASZONKÉNTI BONTÁSÚ KIADÁSKIMUTATÁS A szakaszonkénti bontású bevétel- és kiadáskimutatás változásai elérhetők az EUR-Lexen (http://eur-lex.europa.eu/budget/www/index-hu.htm). A szakaszonkénti bontású kimutatások változásainak angol nyelvű változata tájékoztatásul megtalálható a költségvetési mellékletben. 1 Bevezetés 2011. június 30-án lezárultak a Horvátországgal folytatott csatlakozási tárgyalások. A csatlakozási szerződés aláírására és a horvátországi népszavazásra előreláthatólag 2011 második felében vagy 2012 első felében kerül sor. A 27 uniós tagállam parlamentjeinek megerősítési eljárásai várhatóan 2013. június végéig lezárulnak, így lehetővé válik, hogy a csatlakozási szerződés hatályba lépésére és Horvátország Európai Unióhoz való csatlakozására 2013. július 1-jén, a Bizottság által javasolt időpontban sor kerüljön. A Tanácsnak és a Parlamentnek címzett 2008. évi közleményében[4] foglaltaknak megfelelően a Bizottság közleményt nyújtott be a költségvetési hatóság két ágának a Horvátországgal folytatott csatlakozási tárgyalásokhoz kapcsolódó pénzügyi csomagról[5], amely valamennyi intézmény vonatkozásában tartalmazza a további igazgatási költségek indikatív becslését is 2013-ig. Az intézmények közül eddig csak az Európai Parlament és a Tanács kért és kapott további álláshelyeket és/vagy előirányzatokat e bővítéshez kapcsolódóan a 2011. évi költségvetésben. A 2012-es pénzügyi évre vonatkozó költségvetési tervezetének[6] benyújtásakor a Bizottság bejelentette, hogy mivel a csatlakozás jövőbeni dátuma továbbra sem volt ismert, a 2012-re vonatkozó előirányzat-tervezete nem tartalmazott a bővítéshez kapcsolódó további forrásokra vonatkozó kérelmet. A koherencia érdekében a Bizottság a többi intézményt is arra kérte[7], hogy ne tüntessék fel a Horvátország csatlakozásával kapcsolatban szükségessé váló további forrásokat előirányzat-tervezeteikben, és jelezte, hogy a kérdést megfelelőbben lehet majd kezelni módosító indítvány útján, miután megszületik a döntés a csatlakozásról. Ennek megfelelően az intézményektől kapott felülvizsgált előirányzat-tervezetek[8] alapján a Bizottság benyújtja a 2012. évi költségvetési tervezetre vonatkozó jelen 2. sz. módosító indítványt (a továbbiakban: AL 2/2012), hogy belefoglalja az egyes intézmények igazgatási kiadásaiba Horvátország csatlakozásának költségvetési vonzatait. Ez a módosító indítvány a csatlakozást megelőzően felmerülő legsürgősebb igényekre vonatkozik; a többi igényt a 2013. évi költségvetési tervezet tartalmazza majd. A csatolt költségvetési melléklet tartalmazza a felülvizsgált létszámterveket és az érintett költségvetési tételeket. Részletesebb információk is elérhetők az egyes érintett intézmények által benyújtott módosított előirányzat-tervezetekben, amelyeket igazoló dokumentumként csatoltunk ehhez az indítványhoz. 2 I. szakasz — Parlament 2.1 A szükségletek értékelése 2.1.1 Megfigyelők 1) Az Európai Parlament eljárási szabályzata (11. cikk) a következőket írja elő: – „Az Európai Unióhoz való csatlakozási szerződés aláírásakor az elnök az Elnökök Értekezletének jóváhagyásával felkérheti a csatlakozó ország parlamentjét, hogy az adott országnak járó képviselői helyekkel megegyező számú, a nemzeti parlamentben képviselői tisztet betöltő megfigyelőt küldjön az Európai Parlamentbe. – A megfigyelők a csatlakozási szerződés hatálybalépéséig részt vesznek a Parlament munkájában, és jogukban áll a bizottságok és képviselőcsoportok ülésein felszólalni. Szavazati joguk nincs, és választott tisztséget sem tölthetnek be a Parlamentben. Részvételük a Parlament munkájára jogkövetkezménnyel nem járhat. – Megfigyelői tevékenységük során a Parlament létesítményei által nyújtott szolgáltatások igénybevétele és a felmerülő költségek megtérítése tekintetében ugyanabban a bánásmódban kell részesíteni őket, mint az európai parlamenti képviselőket.” 2) Mivel a csatlakozási szerződés aláírására még az év vége előtt sor kerül, a költségvetésben elő kell irányozni megfigyelők meghívásának lehetőségét 2012 januárjától, illetve 12 hónapos jelenlétük lehetőségét. Az EUR 10 és EUR 2 bővítések műveleteihez hasonlóan a megfigyelők költségtérítésben részesülnek majd a parlamenti munkában való részvételhez kapcsolódó utazási és ellátási költségeik tekintetében. Igények: || 1 4 0 6. jogcím – Megfigyelők || + 1 200 000 EUR 2.1.2 További alkalmazottak Létszámtervi álláshelyek 3) Értékelésre kerültek a Horvátország csatlakozásával kapcsolatos általános álláshely-szükségletek az EUR 10 és EUR 2 bővítésekhez hasonlóan, mely szerint összesen 124 álláshelyre lesz szükség. 62 álláshelyet már a 2011. évi költségvetésben létrehoztak; ezért még 62 további álláshelyet kell létrehozni a 2012. évi költségvetésben. Mivel Horvátország 2013 júliusában várható csatlakozásának hatályba lépésétől kezdve ezeket az álláshelyeket biztosan csak tisztviselők töltik majd be – azaz horvát származású állandó személyzet –, nincs szükség további előirányzatokra a fizetések költségvetési tételében (1 2 0 0 jogcím) a 2012. évi költségvetésben. Igények: || Létszámtervi álláshelyek 2012: +36 AD5, +26 AST1 (előirányzatok nélkül) Szerződéses alkalmazottakkal kapcsolatos előirányzatok 4) A korábbi bővítésekhez hasonlóan a Parlament már meg is kezdte szerződéses alkalmazottak felvételét (2011. évi költségvetés), különös tekintettel a nyelvi osztályok hatékony felkészítésére és a megfigyelők munkájának támogatására. Ez a gyakorlat 2012-ben is folytatódik majd, és 2012 végére a szerződéses alkalmazottak számának el kellene érnie a 124-et. Ebbe beletartozik a zágrábi képviseleten foglalkoztatni tervezett 2-3 szerződéses alkalmazott is (lásd lent a 2.1.3. szakaszt). A kért előirányzatok 95 teljes munkaidős egyenérték egységnek felelnek meg, mivel a szerződéses alkalmazottak egy részét csak 9 hónapos időszakra alkalmazzák majd. Igények: || 1 4 0 0. jogcím – Egyéb alkalmazottak || + 2 500 000 EUR 2.1.3 Egyéb költségvetési szükségletek 5) Az egyéb további költségvetési szükségletek a következő területeket érintik: – a horvátra/horvátról történő külső tolmácsolási szükségletek fedezése, különösen annak érdekében, hogy a megfigyelők eredményesen vehessenek részt a parlamenti munkában: 2,5 millió EUR, – a horvátra történő külső fordítási igények finanszírozása: 1,0 millió EUR, – horvátországi képviselet nyitásának lehetővé tétele, az információs iroda megnyitásáig: 0,6 millió EUR. Igények: || 1 4 0 2. jogcím – Konferenciatolmácsok || + 2 520 000 EUR || 1 4 2 0. jogcím – Külső szolgáltatások || + 968 000 EUR || 2 0 0 0. jogcím – Bérleti díjak || + 600 000 EUR 2.2 A 2012. évi létszámtervre gyakorolt hatás Tisztségcsoport és besorolási fokozat Állandó álláshelyek || 2011. évi költségvetés || 2012. évi költségvetési tervezet || 2/2012. sz. módosító indítvány || Módosított 2012. évi költségvetési tervezet AD5 || 382 || 247 || 36 || 283 AST1 || 151 || 138 || 26 || 164 2.3 A 2012. évi költségvetési tervezetre gyakorolt hatás Költségvetési tétel || Megnevezés || 2012. évi költségvetési tervezet || 2/2012. sz. módosító indítvány || Módosított 2012. évi költségvetési tervezet 1 4 0 0 || Egyéb személyzet || 33 120 000 || 2 500 000 || 35 620 000 1 4 0 2 || Konferenciatolmácsok || 60 480 000 || 2 520 000 || 63 000 000 1 4 0 6 || Megfigyelők || p.m. || 1 200 000 || 1 200 000 1 4 2 0 || Külső szolgáltatások || 23 402 000 || 968 000 || 24 370 000 2 0 0 0 || Bérleti díjak || 33 531 999 || 600 000 || 34 131 999 Összesen || || 7 788 000 || 3 II. szakasz — Európai Tanács és Tanács 3.1 Keret Horvátország csatlakozásának előkészítése érdekében már 2012-re forrásokat kell előirányozni, nevezetesen a horvát nyelvre (fordítók és jogász-nyelvészek), valamint a közösségi vívmányok horvát nyelven történő közzétételére. A Horvátország csatlakozásával kapcsolatos követelmények teljesítése érdekében a Tanács Főtitkársága további 1,4 millió EUR-t javasol 2012. évi költségvetési tervezetébe. 3.2 Javasolt módosítások 3.2.1 A költségvetés áttekintése Az 1,4 millió EUR-s teljes további összeg a következő elemekből áll: – Szerződéses alkalmazottakhoz kapcsolódó kiadások: 0,4 millió EUR, – Hivatalos Lap/ közösségi vívmányok: 0,6 millió EUR, – Épületek, berendezések és igazgatási költségek: 0,4 millió EUR. 3.2.2 Alkalmazottakkal kapcsolatos kiadások A Tanács Főtitkársága nem javasol változtatásokat a létszámtervben. A csatlakozási szerződések fordításainak elkészítésére és a közösségi vívmányok horvát nyelvre fordításának felügyeletére a Tanács Főtitkársága további 0,4 millió EUR előirányzat felvételét javasolja költségvetési tervezetébe. Az összeg a fordítást és minőségellenőrzést végző 9 szerződéses alkalmazott, valamint 3 titkár felvételét fedezi 2012. július 1-jétől kezdve. A 2012. évi költségvetési tervezet már tartalmaz egy 0,5 millió EUR összegű tételt (4 jogász-nyelvész és 3 titkár a teljes évre). A Horvátország csatlakozása miatt 2012-ben szükséges szerződéses alkalmazottak költsége így összesen 0,9 millió EUR. 3.2.3 A közösségi vívmányok fordítása Az Európai Unió Kiadóhivatalának becslése szerint a közösségi vívmányok horvátra fordítása 1,2 millió EUR-ba fog kerülni, amiből 0,9 millió EUR-t a 2012. évi, 0,3 millió EUR-t pedig a 2013. évi költségvetésből kell fedezni. A fordítás költségein a Tanács (61 %), a Bizottság (34 %) és a Parlament (5 %) osztozik. A Bizottság ezért azt javasolja, hogy a módosító indítványba foglaljanak bele 0,6 millió EUR-t a Tanács részére. 3.2.4 Épületek, berendezések és igazgatási kiadások A Tanács összesen 0,4 millió EUR-s összeget javasol a csatlakozás további költségeinek fedezésére. Ez az összeg a következőképpen oszlik meg: – A Tanács Justus Lipsius épületében sajtó-, tájékoztató és üléstermek, valamint iroda kialakítása Horvátország részére: 350 000 EUR, – Külső fordítás igénybevétele a csatlakozással járó túlzott munkateher viselése érdekében: 25 000 EUR, – Horvát nyelvű dokumentáció, monográfiák és folyóiratok, továbbá a jogi adatbázisokhoz való hozzáférés: 25 000 EUR, – Irodabútor: 25 000 EUR. 3.3 A 2012. évi költségvetési tervezetre gyakorolt hatás Költségvetési tétel || Megnevezés || 2012. évi költségvetési tervezet || 2/2012. sz. módosító indítvány || Módosított 2012. évi költségvetési tervezet 1 2 0 0 || Egyéb alkalmazottak || 7 352 000 || 400 000 || 7 752 000 1 2 0 4 || A fordítószolgálat számára biztosított kiegészítő szolgáltatások || 152 000 || 25 000 || 177 000 2 0 0 3 || Az épületek kialakítása és felszerelése || 7 680 000 || 350 000 || 8 030 000 2 1 1 || Bútorok || 921 000 || 25 000 || 946 000 2 2 1 0 || Dokumentációval és könyvtárral kapcsolatos kiadások || 488 000 || 25 000 || 513 000 2 2 1 1 || Hivatalos Lap || 4 626 000 || 550 000 || 5 176 000 Összesen || || 1 375 000 || 4 III. szakasz — Bizottság 4.1 Cél és keret Ezzel a módosító indítvánnyal a Bizottság – további előirányzatokat kér 2012-re Horvátország tervezett csatlakozásának megfelelő és időben történő előkészítéséhez; – a horvát csatlakozás a Bizottság tevékenységeire gyakorolt hatásának megfelelően a szükségletek értékelésével igazolja a kért további emberi erőforrások szükségességét, a szakpolitikai területek főbb csoportjaira és főbb munkaprofilokra lebontva; – megadja az átmeneti időszak időkeretét. A 2012. évi költségvetési tervezet jelen módosító indítványában a Bizottság által igényelt források szigorúan azokra a fellépésekre korlátozódnak, amelyeket mindenképpen szükséges végrehajtani a székhelyeken mintegy 18 hónappal a csatlakozást megelőzően. A többi igazgatási költséget, mint a működési költségeket és a Bizottság jövőbeni zágrábi képviseleti irodájához szükséges infrastrukturális kiadásokat a 2013. évi költségvetési tervezetben veszik majd figyelembe. A 27 tagú stabil Unió keretében a Bizottság nem növelte emberi erőforrásait[9]. Az Európai Unió minden bővítése a munkateher elkerülhetetlen növekedésével jár, amihez a Bizottság – a korábbi bővítésekhez hasonlóan – új forrásokat kér (kevesebb mint 400 teljes munkaidős egyenérték egységet (a továbbiakban: FTE) tagállamonként). Ennek az új bővítésnek a Bizottságra gyakorolt hatását a korábbi bővítések, valamint a tagállamok közti egyenlő elbánás fenntartásának tükrében értékelték. 4.2 A szükséges további források becslése 4.2.1 Általános áttekintés Horvátország várhatóan 2013. július 1-jén hatályba lépő csatlakozásával a Bizottságnak további erőforrásokra lesz szüksége, elsősorban nyelvi, jogi és programirányítási feladatokra. A Bizottságnak összesen majd mintegy 384 teljes munkaidős egyenérték egység további erőforrásra lesz szüksége a kibővített Unió igazgatásához, melynek átmeneti szakasza 2014-ben zárul le. Ez a nettó érték a bevezetésre váró további tevékenységhez szükséges emberi erőforrások száma (454 FTE) és a fokozatosan megszüntetendő tevékenységekkel kapcsolatos létszám (70 FTE) különbségeként adódik. Normál működés mellett a legtöbb FTE a létszámtervhez hozzáadandó álláshelyek formáját ölti majd, bár néhány szerződéses alkalmazottra is szükség lesz az első év(ek)ben, melyeket később állandó álláshellyé kell alakítani. A csatlakozás időpontja előtt 46 FTE-re lesz szükség az alapvető nyelvi követelmények teljesítéséhez (lásd az alábbi 1. ábrát). A további álláshelyek megkönnyítik majd a horvát polgárok integrációját is a bizottsági tisztviselők közötti földrajzi egyensúly biztosítása érdekében. 1. ábra – Az FTE-k megoszlás munkaprofilok szerint (igazgatási kiadások) 2012 (46 teljes munkaidős egyenérték) || || Normál működés (384 FTE, ebből 46 2012-ben)) Jelmagyarázat: || Nyelvi feladatok || Jogalkotás, felügyelet és jogalkalmazás || Szakpolitikai döntéshozatal || Programirányítás || Igazgatási támogatás || Kommunikáció || Költségvetési gazdálkodás és csalás elleni tevékenységek || Általános koordináció || Az előcsatlakozási tevékenységek csökkentése A korábbi tapasztalatok alapján a Bizottság a 384 új FTE felvételét hároméves időtartam során javasolja, a következők szerint: 2012. évi költségvetés: || 46 FTE (18 hónappal a csatlakozás előtt) 2013. évi költségvetés: || 125 FTE 2014. évi költségvetés: || 213 FTE Az alábbi szakaszok részletezik a bővítés által érintett tevékenységek legfontosabb típusait és munkaprofilokat. 4.2.2 Normál működés – Főbb tevékenységek szerinti elemzés Nyelvi szolgálatok Az e tevékenységi területen szükséges viszonylag nagy létszámemelés (158 FTE fordításra, tolmácsolásra és kiadványokhoz) közvetlenül következik az európai integráció egyik jellegzetes vonásából, vagyis a Szerződésben és az 1/1958 rendeletben rögzített nyelvi szabályokból. Ez a jellegzetesség az Európa 2020 stratégiának is része a polgárság és a jogérvényesülés területén, és ez a növekedés a minimálisan szükséges ahhoz, hogy biztosítható legyen a többnyelvűség és előmozdítható legyen az Európai Unió legitimációja, láthatósága a polgárok felé, valamint az uniós döntéshozatali folyamatok hatékonysága. Jogalkotás, felügyelet és jogalkalmazás A jogalkotás is központi eleme a Bizottság munkájának, és ebbe a tevékenységi területbe nemcsak a jogszabályok gyártása tartozik, hanem a valódi „jogközösség” kialakításához szükséges felügyelet és jogalkalmazás is. Ez a második olyan munkaterület, amelyet leginkább érint az EU Horvátországgal való bővülése, és itt a további szükségleteket 84 FTE-re becsülik. A jogalkotási folyamat legtöbb szakaszában a bővítésből adódó munkaterhelés inkább a tagállamok számával, mintsem azok méretével áll egyenes arányban. Ez a végrehajtási szakaszra különösen igaz. Az érdekelt felek száma és diverzitásuk is befolyásolja a jogszabályok szövegezését és naprakészen tartását. A legtöbb ilyen FTE a belső szakpolitikák területére irányul, de néhányat közülük a mezőgazdaság és vidékfejlesztés, valamint a Bizottság jogi szolgálata kap. Általában a jogalkotás és e jognak az új tagállamban való érvényesítése a két legfontosabb oka annak, hogy növelni kell a létszámot a belső szakpolitikák területén. A közösségi vívmányok a csatlakozás napjától alkalmazandók lesznek az új tagállamban, és a teljes jogalkotási folyamatot ki kell igazítani, hogy az új tagállam bevonható legyen a szakpolitikai kezdeményezésekről és jogszabályjavaslatokról szóló konzultációs folyamatba. Ez a terület olyan különféle és összetett feladatokat takar, mint a belső piac, a környezetvédelem, a versenypolitika, az adózás és a vámunió, az egészségügy és a fogyasztóvédelem. Szakpolitikai döntéshozatal A szakpolitikák alakítása természetesen egyre bonyolultabbá válik a tagállamok és érdekeltek számának minden egyes növekedésével. A szakpolitikai döntéshozatal szükségletei nőni fognak, mivel az új tagállamot valamennyi folyamatba be kell vonni. A becsült szükséglet 74 FTE. E létszámnövekedés mintegy 40 %-a kerül majd a belső politikákhoz, köztük a gazdasági és pénzügyi kockázatok, valamint a csatlakozás gazdasági kritériumainak felügyeletére. Különösen szükséges a makro/fiskális/strukturális felügyelet erősítése közvetlenül a csatlakozás előtt, valamint ennek az Európai Unió gazdasági kormányzásával összhangban történő megerősítése annak biztosítására, hogy Horvátország megfelelő szakpolitikákkal rendelkezik az egyensúlytalanságok kialakulásának megelőzésére. További 30 %-ot a strukturális és kohéziós politikák, valamint a közvetlen kutatás terén az érintett operatív programok keretein belül fognak finanszírozni. A fennmaradó álláshelyeket különösen az új biztos kabinetjével kapcsolatban fogják betölteni. Programirányítás A programirányítás területén szükséges további emberi erőforrásokat 45 FTE-re becsülik. Bár Horvátország már most is kaphat előcsatlakozási támogatást, komoly erőfeszítéseket kell tenni a programozáshoz kapcsolódó igazgatási feladatok racionalizálására. A programirányítási tevékenységek kiterjesztéséhez szükséges további erőforrások egy részét a jelenleg az előcsatlakozási eszközök irányításához és ellenőrzéséhez használt erőforrások progresszív átcsoportosításával kell fedezni, amint ezeket az eszközöket ténylegesen lezárták (a végrehajtás nyomon követése jóval a csatlakozás dátuma után fog befejeződni). További erőforrásokra lesz szükség azon új programok tervezéséhez, koordinálásához és ellenőrzési funkcióihoz, amelyekben az új tagállam részt fog venni. E 45 FTE legnagyobb részét a belső szakpolitikák, a strukturális és kohéziós politikák, a mezőgazdaság és az éves statisztikai program területén fogják alkalmazni. Kommunikáció A 33 igényelt FTE az új zágrábi képviseleti iroda megnyitásának igényeit, valamint a bővítésből fakadó speciális kommunikációs feladatokat lesz hivatott ellátni. Támogató szolgáltatások és koordináció Egy átfogó bővítési stratégiában a támogató szolgáltatások és a koordináció döntő szerepet játszik, és megfelelő számú alkalmazottat kell szánni rájuk a műveletek zökkenőmentes végrehajtása érdekében. E tevékenységek létszámszükségletét 60 FTE-re becsülik, és ezeket a pozíciókat a logisztika, a nyelvi támogatás, a felvételi eljárás felgyorsítása, valamint a kibővített Európában a csalásellenes és ellenőrzési kapacitások terén fogják létrehozni. Az előcsatlakozási tevékenységek fokozatos leépítése A fenti szükségletek normál működés mellett összesen 454 FTE-t jelentenek. 70 FTE-t azonban végső soron oly módon teremtenek elő, hogy átcsoportosítják a jelenleg a csatlakozás előkészítésén és az előcsatlakozási eszközök igazgatásán a székhelyeken és a zágrábi küldöttségen dolgozó emberi erőforrásokat, amint ez utóbbi tevékenységek és minden átmeneti eszköz véglegesen lezárult. 4.3 A 2012. évi költségvetési tervezetre gyakorolt hatás A korábbi bővítésekhez hasonlóan a Bizottságnak már a csatlakozás időpontja előtt meg kell teremtenie a csatlakozás feltételeit, hogy az első naptól kezdve hatékony működés legyen biztosítható. Ez azt jelenti, hogy a közösségi vívmányok fordításával és egy újabb hivatalos nyelv vonzataival kapcsolatos igények kezelése érdekében különösen a fordítási és tolmácsolási kapacitásokat kell erősíteni. Ennek az igénynek a szigorú értékelése szerint mintegy 46 további FTE fokozatos munkába állítására lesz szükség 2012 januárjától kezdve, mintegy 18 hónappal a csatlakozás előtt. Gyakorlati szempontból a bizottsági igény 42 szerződéses alkalmazottra és 4 létszámtervi álláshelyre vonatkozó előirányzat formáját ölti. A szerződéses alkalmazottak számának ilyen növelése (amely később, Horvátország tagállammá válásával valószínűleg létszámtervi álláshelyekké alakítható) megkönnyíti és felgyorsítja a szükséges személyzet azonosítását és kiválasztását, valamint lehetővé teszi horvát állampolgárok korai felvételét. Ez előnynek tekinthető azon új álláshelyek tekintetében, amelyekre a csatlakozás után normál működés mellett szükség lesz. A jelen módosító indítványban igényelt 46 FTE egységből 34 FTE (75 %) kap majd nyelvészeti feladatot, vagyis fordítást és tolmácsolást. A többi 12 FTE azt teszi majd lehetővé a Bizottság számára, hogy főként a mezőgazdaság, a strukturális alapok és más nagy finanszírozási programok területén előkészítse a csatlakozást. A 46 FTE egységnek a 2012. évi költségvetés előirányzataira gyakorolt tervezett hatását 2,9 millió EUR-ra becsülik. A szükséges emberi erőforrásokon túl a közösségi vívmányok horvát nyelvű elkészítésével és közzétételével kapcsolatos előirányzatokat összesen 1,2 millió EUR-ra becsülik: ebből 0,3 millió EUR jut az informatikai infrastruktúra szükséges fejlesztésére, amelyre 2012-ben kell sort keríteni, valamint 0,9 millió EUR a közösségi vívmányok elkészítésére, melyet 2/3–1/3 arányban osztanak meg 2012 és 2013 között. Így a teljes költség 2012-re 0,9 millió EUR, 2013-ra pedig 0,3 millió EUR. A három érintett intézmény – Parlament, Tanács és Bizottság – közötti tehermegoszlás a legutóbbi bővítéshez hasonlóan alakul, vagyis: 61 % a Tanácsé, 34 % a Bizottságé (Kiadóhivatal) és 5 % a Parlamenté. A Bizottság számára a jelen módosító indítványba foglalandó összeg így 0,3 millió EUR. A korábbi bővítések tapasztalatai alapján a Bizottságnak 384 további teljes munkaidős egyenérték egységre (FTE) lesz szüksége ahhoz, hogy igazgathassa az Unió Horvátországgal való bővülését, amelyből 46 FTE-re már 2012-ben szükség lesz a 2013. július 1-jei teljes körű tagság előkészítéséhez. A többi további álláshelyet fokozatosan kell létrehozni 2014-ig. A Bizottság ezért 42 szerződéses alkalmazottra és 4 új létszámtervi álláshelyre igényel előirányzatot 2012-re; ezenkívül 0,3 millió EUR-ra lesz szükség a közösségi vívmányok horvát nyelvű elkészítéséhez és közzétételéhez. A 2012-re kért összesített további kiadás a 2012. évi költségvetési tervezethez képest 3,2 millió EUR. Összegezve a Bizottság által kért összes további előirányzat 3,2 millió EUR-t tesz ki, amely a következő költségvetési tételek között oszlik meg: Költségvetési tétel || Megnevezés || 2012. évi költségvetési tervezet || 2/2012. sz. módosító indítvány || Módosított 2012. évi költségvetési tervezet XX 01 01 01 || Az intézménynél aktív állományban foglalkoztatott alkalmazottakkal kapcsolatos kiadások || 1 849 450 000 || 314 000 || 1 849 764 000 XX 01 02 01 || Az intézménynél dolgozó külső munkatársak || 128 258 304 || 2 136 504 || 130 394 808 26 01 11 01 || Az Európai Unió Hivatalos Lapja || 11 500 000 || 306 000 || 11 806 000 A2 01 02 01 || Külső személyzet || 2 817 000 || 451 000 || 3 268 000 Összesen || || 3 207 504 || 5 VI. Szakasz – Európai Gazdasági és Szociális Bizottság 5.1 Keret A bővítés kapcsán az Európai Gazdasági és Szociális Bizottságnak (EGSZB) a Régiók Bizottságával (RB) együtt horvát nyelvű fordítói egységet kellene létrehoznia közös szolgálataikon belül 2012 és 2013 folyamán, hogy kezdettől fogva elláthassák új tagjaikat a legfontosabb dokumentumokkal, és teljes mértékben működőképesek legyenek, mire a horvát tagok megkezdik mandátumukat. Ez az egység az EGSZB és az RB közös szolgáltató részlegének részét képezné (mint az összes többi meglévő fordítási egység), így az erőforrásoknak csak egy részét igényli az EGSZB, míg a másik részét a RB kérelmezi. Az alkalmazottak számát, munkába állításuk dátumát, valamint az új alkalmazottak munkahelyének felszerelésével kapcsolatos további szükségleteket a két bizottság egymás között koordinálja. A 2013. július 1-jei bővítésre való felkészülés érdekében, valamint hogy a két bizottság jövőbeni horvát tagjai érkezésükkor időben megkapják a legfontosabb dokumentumokat, a fordítási kapacitásokat már 2012 folyamán fokozatosan ki kell alakítani. E célból az EGSZB 2 AD5 álláshelyet és 1 AST3 álláshelyet igényel, valamint az új alkalmazottak bútorral és informatikai felszereléssel való ellátásához szükséges előirányzatokat (a részletes költségek alább olvashatók). További előirányzatokkal kell számolni a 2013-as költségvetési eljárás folyamán is az új tagoknak a bizottságok tevékenységeiben való részvétele és – a többi nyelvvel kapcsolatos gyakorlatnak megfelelően – a horvát nyelvű dokumentumok rendelkezésre bocsátása miatt. 5.2 Becsült emberi erőforrás és előirányzat-szükségletek Összesen 3 további álláshelyre (2 AD5 álláshely és 1 AST3 álláshely) van szükség 2012-ben, 2012. október 1-jei munkába állással. E három alkalmazott részére további 47 000 EUR lenne szükséges az 1 2 0 0. jogcímen (Díjazás és juttatások). Az új alkalmazottak munkahelyének felszereléséhez további 19 243 EUR (az EGSZB része) lenne szükséges. 5.3 A 2012. évi költségvetési tervezetre gyakorolt hatás Költségvetési tétel || Megnevezés || 2012. évi költségvetési tervezet || 2/2012. sz. módosító indítvány || Módosított 2012. évi költségvetési tervezet 1 2 0 0 || Díjazás és juttatások || 65 574 500 || 47 000 || 65 621 500 2 1 0 0 || A berendezések és szoftverek beszerzése, fenntartása, karbantartása és az ezzel kapcsolatos munkálatok || 1 491 180 || 8 419 || 1 499 599 2 1 0 2 || Külső szolgáltatások a szoftverek és rendszerek üzemeltetésére, kialakítására és karbantartására || 1 900 815 || 2 806 || 1 903 621 2 1 2 || Bútorok, berendezési tárgyak || 208 269 || 8 018 || 216 287 Összesen || || 66 243 || 6 VII. szakasz – Régiók Bizottsága 6.1 Bevezetés Az új tagállam EU-hoz való csatlakozása közvetlen hatással jár majd a Régiók Bizottsága (RB) mindennapos működésére. A csatlakozás napján kilenc új horvát tag csatlakozik majd a Régiók Bizottságához. Az új tagok RB-ba integrálása – a korábbi bővítésekhez hasonlóan – megkívánja a potenciális tagok megfigyelő státuszban való meghívását a RB legfontosabb tevékenységeire (plenáris ülések, elnökségi és szakbizottsági ülések) 12 hónappal a csatlakozást megelőzően. A horvát megfigyelők 2012 közepén történő érkezéséhez létre kell hozni egy horvát nyelvi egységet a RB–EGSZB közös fordítási szolgálatán belül, vagyis fordítókat kell felvenni és be kell rendezni az érintett munkahelyeket. Ezt 2012 második felére elő kell készíteni. Az új tagok (kezdetben megfigyelők) érkezése a RB politikai tevékenységeinek és infrastruktúrájának fejlesztését is megkívánja az új horvát tagok üdvözlése és a mindennapos munkába való bevonásuk érdekében. Ezért szükség lesz i. nem nyelvi feladatokat ellátó horvát munkatársakra, akik a megfigyelők, később tagok munkáját támogatják, valamint ii. forrásokra lesz szükség a tagok utazási és napidíjának fedezésére, továbbá a RB plenáris ülésein, elnökségi és szakbizottsági ülésein a tolmácsolás költségeinek fedezésére már 2012-ben, valamint némi finanszírozásra a bővítés eseményével kapcsolatos kommunikációs tevékenységekhez. 6.2 Becsült emberi erőforrás és előirányzat-szükségletek 6.2.1 Személyzet Új horvát nyelvi egység Új horvát nyelvi egységet kell létrehozni a RB–EGSZB közös szolgáltató részlegein belül. A felvételi eljárásokat már 2012 második felében meg kell kezdeni. Az egységnek a csatlakozás első napján (a tervek szerint 2013. július 1-jén) teljesen működőképesnek kell lennie. Az egység vezetőjét minél előbb fel kell venni, hogy tevékenyen jelen lehessen jövőbeni egysége felállítása során. Mivel ez az egység a RB–EGSZB közös szolgáltató részlegén belül fog elhelyezkedni (a többi meglévő fordítói egységhez hasonlóan), az erőforrások egy részét a RB, másik részét pedig az EGSZB biztosítja majd. Ezt az igényt egyeztették a két bizottság között. A nyelvi egység tekintetében összesen 21 – 16 AD és 5 AST – álláshelyre lesz szüksége a két bizottságnak. Az álláshelyek egy részét 2012-ben kell igényelni (összesen 7 álláshelyet a két bizottságnak), a fennmaradó álláshelyeket pedig 2013-ban. Igények: || 4 új horvát nyelvi álláshelyet igényelnek 2012. július 1-jétől (1 egységvezető, AD9 besorolási fokozat; 2 fordító, AD5 besorolási fokozat; 1 asszisztens, AST besorolási fokozat) Nem nyelvi jellegű horvát álláshelyek A nyelvi álláshelyeken kívül 5 új nem nyelvi jellegű álláshelyre lesz szükség a Régiók Bizottságában a horvát megfigyelőknek – jövőbeni tagoknak – a RB összes politikai tevékenységében való részvételének támogatására, valamint a horvát helyi és regionális hatóságok részvételének biztosítására a RB konzultációs munkájában és olyan más politikai tevékenységekben, mint az EU 2020 stratégia nyomon követésével foglalkozó platform, a helyi és regionális önkormányzatok euro–mediterrán közgyűlése, valamint a keleti partnerség. Igények: || 3 nem nyelvi jellegű horvát álláshelyet igényelnek 2012. július 1-jétől (mindegyik AD5 besorolási fokozat). A további 2 álláshelyet a 2013. évi költségvetési eljárás keretében tervezik igényelni. 6.2.2 Finanszírozás a) A horvát megfigyelőknek (jövőbeni tagoknak) a RB politikai tevékenységeibe történő integrációjával kapcsolatos kiadások Megfigyelők A horvát megfigyelők teljes részvételét a plenáris üléseken, elnökségi és szakbizottsági üléseken e módosító indítvány alapján 2012. július 1-jétől kell biztosítani, azaz 12 hónappal a tényleges csatlakozás időpontját megelőzően. A megfigyelők költségvetési tételébe bele kell foglalni annak lehetőségét, hogy a horvát megfigyelők delegációjából megfelelő számú tag részt vehessen a RB 3 plenáris ülésének mindegyikén. Ezenkívül 2012 második felében lehetővé kell tenni a horvát megfigyelők 15 bizottsági ülésen való részvételét. Igények: || 2 5 4 1. jogcím – Megfigyelők || + 107 685 EUR Tolmácsolás Mivel a 2012 második felében tartandó 3 plenáris ülésen és 15 bizottsági ülésen tolmácsolást kell biztosítani a horvát megfigyelőknek, fel kell tüntetni a megfelelő finanszírozást a tolmácsolás költségvetési tételében. Igények: || 1 4 0 2. jogcím – Tolmácsolási szolgáltatások || + 85 070 EUR b) Az új alkalmazottak fizetésének finanszírozása 2012-ben további 329 099 EUR-ra lenne szükség az 1 2. alcímben a 7 új álláshelyhez (4 nyelvi és 3 nem nyelvi jellegű feladatokat ellátó alkalmazott): Igények: || 1 2 0 0. jogcím — Díjazás és juttatások || + 273 595 EUR || 1 2 0 4. jogcím – A szolgálati jogviszony megkezdésével, áthelyezéssel, a szolgálati jogviszony megszűnésével kapcsolatos jogok || + 55 110 EUR || 1 2 9. jogcímcsoport – Előzetes előirányzat || + 394 EUR c) Az új alkalmazottak munkahelyének felszerelésével kapcsolatos finanszírozás Pótlólagosan 3 költségvetési tételt kell megerősíteni összesen 53 000 EUR-val (a RB része) az új horvát alkalmazottak munkahelyeinek informatikai eszközökkel és irodabútorokkal való felszerelése érdekében: Igények: || 2 1 0 0. jogcím – A berendezések és szoftverek beszerzése, fenntartása, karbantartása és az ezzel kapcsolatos munkálatok || + 21 000 EUR || 2 1 0 2. jogcím – Külső szolgáltatások a szoftverek és rendszerek üzemeltetésére, kialakítására és karbantartására || + 7 000 EUR || 2 1 2. jogcímcsoport – Bútorok || + 25 000 EUR d) A horvát bővítéssel kapcsolatos kommunikációs tevékenységekhez kötődő kiadások Kommunikációs tevékenységekhez is igényelnek további erőforrásokat az új tagok (kezdetben megfigyelők) RB-hez érkezése kapcsán. Igények: || 2 6 0 0. jogcím – Publikációs, terjesztési és nyilvános rendezvényeken való részvétellel kapcsolatos kiadások || + 20 000 EUR || 2 6 0 2. jogcím – Általános kiadványok || + 15 000 EUR || 2 6 4. jogcímcsoport – Kiadványok, tájékoztatás és a nyilvános rendezvényeken való részvétel kiadásai: tájékoztatási és kommunikációs tevékenységek || + 12 000 EUR 6.3 A 2012. évi költségvetési tervezetre gyakorolt hatás Költségvetési tétel || Megnevezés || 2012. évi költségvetési tervezet || 2/2012. sz. módosító indítvány || Módosított 2012. évi költségvetési tervezet 1 2 0 0 || Díjazás és juttatások || 45 598 732 || 273 595 || 45 872 327 1 2 0 4 || A szolgálati jogviszony megkezdésével, áthelyezéssel, a szolgálati jogviszony megszűnésével kapcsolatos jogosultságok || 520 000 || 55 110 || 575 110 1 2 9 || Előzetes előirányzat || 201 703 || 394 || 202 097 1 4 0 2 || Tolmácsolási szolgáltatások || 4 453 451 || 85 070 || 4 538 521 2 1 0 0 || A berendezések és szoftverek beszerzése, fenntartása, karbantartása és az ezzel kapcsolatos munkálatok || 1 131 805 || 21 000 || 1 152 805 2 1 0 2 || Külső szolgáltatások a szoftverek és rendszerek üzemeltetésére, kialakítására és karbantartására || 1 456 546 || 7 000 || 1 463 546 2 1 2 || Bútor || 151 399 || 25 000 || 176 399 2 5 4 1 || Megfigyelők || 56 566 || 107 685 || 164 251 2 6 0 0 || Publikációs, terjesztési és nyilvános rendezvényeken való részvétellel kapcsolatos kiadások || 674 440 || 20 000 || 694 440 2 6 0 2 || Általános kiadványok || 864 268 || 15 000 || 879 268 2 6 4 || Kiadványok, tájékoztatás és a nyilvános rendezvényeken való részvétel kiadásai: tájékoztatási és kommunikációs tevékenységek || 408 000 || 12 000 || 420 000 Összesen || || 621 854 || 7 VIII. szakasz – Európai ombudsman 7.1 Keret 2013. július 1-je (Horvátország Európai Unióhoz való csatlakozásának a Bizottság által javasolt időpontja) az európai ombudsman részére számos tevékenység kezdetét jelenti, melyek egy részét már 2012-ben meg kell kezdeni. E tevékenységek elsősorban egy új tagnak, a horvát ombudsmannak az Ombudsmanok Európai Hálózatába integrálására irányulnak. Ezt követően a horvát ombudsmannal és az európai hatóságokkal – mint például az Európai Parlament, a Bizottság és az európai adatvédelmi biztos – együttműködésben az európai ombudsman azon dolgozik majd, hogy erősítse a horvát ombudsman kapacitásait az uniós jog teljes körű és helyes igazgatási alkalmazásának felügyeletében, valamint gazdagítsa a horvát civil társadalom ismereteit az uniós polgársággal járó alapvető jogokról, továbbá az ezen alapvető jogok gyakorlásához, az európai intézmények munkájának megértéséhez és az ebben való részvételhez szükséges kapacitásokat. A 2004. és 2007. évi bővítések tapasztalata szerint a csatlakozásig tartó periódusban a jövőbeni új tagállam számos polgára keresi meg az európai ombudsmant saját nyelvén írt panasszal vagy információkéréssel. A korábbi csatlakozások során az ombudsman azt a politikát követte, hogy amint rendelkezésre álltak az ehhez szükséges nyelvi kapacitások, foglalkozott az ilyen megkeresésekkel és panaszokkal ahelyett, hogy figyelmen kívül hagyta volna a jövőbeni új polgárok kéréseit azzal az indokkal, hogy még nincsen törvényes joguk arra, hogy az ombudsman eljárjon az ügyeikben. Az ombudsman Horvátországot ugyanúgy kívánja kezelni, mint az Unióhoz 2004-ben és 2007-ben csatlakozott tagállamokat. Ezt úgy szándékozik megtenni, hogy gyorsan megkezdi az együttműködést horvát kollégájával, hogy ösztönözze az ország megfelelését a jogállamiságnak és az alapvető jogoknak, valamint hogy elindítja a horvát állampolgároknak az európai polgárságot alátámasztó jogi kultúrába történő teljes integrációját. 7.2 A 2012. évi költségvetési tervezetre gyakorolt hatás E cél teljesítése érdekében az európai ombudsman a 2012. évre vonatkozó létszámtervének bővítését kéri: a) egy AD5 besorolási fokozatú új pozíciót egy jogász felvételéhez, valamint b) egy állandó AST1 pozíciót. Az ezen álláshelyeket betöltő munkatársak kezelnék a panaszokkal és a horvát ombudsmannal való együttműködéssel kapcsolatos, várhatóan növekvő munkaterhet, valamint az újabb hivatalos nyelv használatából fakadó általánosan megnövekedő munkát (e két álláshellyel kapcsolatban nem igényelnek további előirányzatokat 2012-re). Annak érdekében azonban, hogy megfelelő előkészületek történhessenek a 2012-ben várható horvát nyelvű levelezés megfelelő időben és helyesen történő kezelése érdekében, az 1 4 0 4. költségvetési jogcímen előirányzatokat igényelnek egy kirendelt nemzeti szakértővel kapcsolatban hat hónapra (30 000 EUR). Horvátország csatlakozása egy újabb hivatalos nyelvet is jelent. Nagyon fontos, hogy a honlap (14 000 EUR), a polgárok tájékoztatását szolgáló dokumentáció (1 000 EUR), valamint a panaszok feldolgozása során használt sablonok (5 000 EUR) fordítása a lehető leghamarabb elkészüljön (2 3 1. költségvetési jogcímcsoport). Rendelkezni kell a 2012. évi éves jelentés nyomtatásáról és terjesztéséről, melyet 2013 júliusában tesznek közzé, így 2012-ben meg kell rendelni és ki kell fizetni az Európai Unió új hivatalos nyelvén (4 500 EUR a 3 2 1 0. költségvetési jogcímen). Költségvetési tétel || Megnevezés || 2012. évi költségvetési tervezet || 2/2012. sz. módosító indítvány || Módosított 2012. évi költségvetési tervezet 1 4 0 4 || Gyakornoki időszakok, ösztöndíjak és tisztviselői csereprogramok || 183 000 || 30 000 || 213 000 || 2 3 1 || Fordítás és tolmácsolás || 647 000 || 20 000 || 667 000 || 3 2 1 0 || Kommunikáció és publikációk || 342 500 || 4 500 || 347 000 || Összesen || || 54 500 || || 8 Következtetés Az Európai Parlament, az Európai Tanács és a Tanács, a Bizottság, az Európai Gazdasági és Szociális Bizottság, a Régiók Bizottsága és az európai ombudsman által a 2012. évi általános költségvetési tervezethez benyújtott jelen módosító indítványban kért előirányzatok összesen 13,1 millió EUR-t tesznek ki. A kért összegekre a Horvátország csatlakozásához kapcsolódó, a nyelvi és jogi területeken végzendő előkészítő munkát elvégző további emberi erőforrások költségeinek fedezéséhez van szükség. Az előirányzatok között szerepelnek még az Európai Parlament és a Régiók Bizottsága munkájában részt vevő horvát megfigyelők kiküldetési költségei, valamint kommunikációs tevékenységek és a további alkalmazottak felvételéhez kapcsolódó felszerelések és igazgatási kiadások finanszírozása. Az Európai Parlament, a Bizottság, az Európai Gazdasági és Szociális Bizottság, a Régiók Bizottsága és az európai ombudsman összesen 78 új létszámtervi álláshelyet igényel. Erre vonatkozó előirányzatokat azonban csak 14 álláshelyre igényeltek, mivel sem a Parlament (62 új álláshely), sem az európai ombudsman (2 álláshely) nem igényelt előirányzatokat új álláshelyeikhez. Ezenkívül 117 egyéb alkalmazottra (szerződéses alkalmazottakra és kirendelt nemzeti szakértőkre) vonatkozó előirányzatokat fognak igényelni Horvátország 2013. július 1-jei teljes jogú tagságáig. 9 Összefoglaló táblázatok 9.1 Összefoglaló táblázat intézmények szerint előirányzatok EUR-ban Intézmények || 2012. évi költségvetési tervezet || 2/2012. sz. módosító indítvány || Módosított 2012. évi költségvetési tervezet Európai Parlament || 1 724 575 043 || 7 788 000 || 1 732 363 043 Európai Tanács és Tanács || 538 545 000 || 1 375 000 || 539 920 000 Bizottság || 3 314 917 804 || 3 207 504 || 3 318 125 308 Európai Gazdasági és Szociális Bizottság || 130 499 922 || 66 243 || 130 566 165 Régiók Bizottsága || 86 524 132 || 621 854 || 87 145 986 Európai ombudsman || 9 472 000 || 54 500 || 9 526 500 Összesen || 5 804 533 901 || 13 113 101 || 5 817 647 002 Az intézmények által igényelt további emberi erőforrások || 2/2012. sz. módosító indítvány Intézmények || Állandó álláshelyek || Egyéb alkalmazottak 1 Európai Parlament 2 || 62 || 62 Európai Tanács és Tanács || — || 12 Bizottság || 4 || 42 Európai Gazdasági és Szociális Bizottság || 3 || — Régiók Bizottsága || 7 || — Európai ombudsman3 || 2 || 1 Összesen || 78 || 117 1. A teljes munkaidős egyenérték egységek száma. 2. A Parlament 62 új állandó álláshelyet igényel, de nem kér hozzájuk kapcsolódó előirányzatokat 2012-ben. Ugyanakkor előirányzatokat igényel 62 szerződéses alkalmazott számára, néhányuk esetében csak 9 hónapra. 3. Az európai ombudsman egy kirendelt nemzeti szakértő számára (csak 6 hónapra) igényel előirányzatokat. 9.2 Összefoglaló táblázat a pénzügyi keret fejezetei szerinti bontásban Pénzügyi keret Fejezet/alfejezet || 2012. évi pénzügyi keret || 2012. évi költségvetési tervezet (az 1/2012. sz. módosító indítvánnyal együtt) || 2/2012. sz. módosító indítvány || 2012. évi költségvetési tervezet + 2012. évi 1. és 2. sz. módosító indítvány kötelezettségvállalási előirányzatok || kifizetési előirányzatok || kötelezettségvállalási előirányzatok || kifizetési előirányzatok || kötelezettségvállalási előirányzatok || kifizetési előirányzatok || kötelezettségvállalási előirányzatok || kifizetési előirányzatok 1. FENNTARTHATÓ NÖVEKEDÉS || || || || || || || || 1a. Versenyképesség a növekedésért és a foglalkoztatásért || 14 853 000 000 || || 15 223 600 752 || 12 566 134 008 || || || 15 223 600 752 || 12 566 134 008 1b. Kohézió a növekedésért és foglalkoztatásért || 52 761 000 000 || || 52 738 876 141 || 45 134 800 000 || || || 52 738 876 141 || 45 134 800 000 Összesen || 67 614 000 000 || || 67 962 476 893 || 57 700 934 008 || || || 67 962 476 893 || 57 700 934 008 Mozgástér1 || || || 151 523 107 || || || || 151 523 107 || 2. A TERMÉSZETI ERŐFORRÁSOK MEGŐRZÉSE ÉS KEZELÉSE || || || || || || || || Ebből: a piachoz kapcsolódó kiadások és közvetlen kifizetések || 48 093 000 000 || || 44 179 737 305 || 44 102 837 025 || || || 44 179 737 305 || 44 102 837 025 Összesen || 60 810 000 000 || || 60 158 443 305 || 57 948 376 981 || || || 60 158 443 305 || 57 948 376 981 Mozgástér2 || || || 651 556 695 || || || || 651 556 695 || 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE || || || || || || || || 3a. Szabadság, biztonság és a jog érvényesülése || 1 406 000 000 || || 1 340 381 000 || 868 333 500 || || || 1 340 381 000 || 868 333 500 3b. Uniós polgárság3 || 699 000 000 || || 683 471 000 || 645 659 400 || || || 683 471 000 || 645 659 400 Összesen || 2 105 000 000 || || 2 023 852 000 || 1 513 992 900 || || || 2 023 852 000 || 1 513 992 900 Mozgástér || || || 81 148 000 || || || || 81 148 000 || 4. AZ EURÓPAI UNIÓ MINT GLOBÁLIS SZEREPLŐ4 || 8 997 000 000 || || 9 409 280 576 || 7 293 724 333 || || || 9 409 280 576 || 7 293 724 333 Mozgástér || || || -153 343 576 || || || || -153 343 576 || 5. IGAZGATÁS5 || 8 670 000 000 || || 8 281 389 366 || 8 281 684 366 || 13 113 101 || 13 113 101 || 8 294 502 467 || 8 294 797 467 Mozgástér || || || 472 610 634 || || 459 497 533 || || 459 497 533 || ÖSSZESEN || 148 196 000 000 || 141 360 000 000 || 147 835 442 140 || 132 738 712 588 || 13 113 101 || 13 113 101 || 147 848 555 241 || 132 751 825 689 Mozgástér || || || 1 356 838 436 || 8 815 187 412 || || || 1 343 725 335 || 8 802 074 311 1 Az 1a. fejezet alatt fennmaradó mozgástér számításában nem szerepel az Európai Globalizációs Alkalmazkodási Alap (EGAA). 2 A modulációból a vidékfejlesztéshez, valamint a gyapotból és a borból a gyapot- és bortermelő régiók szerkezetátalakításához történő átcsoportosításokat (3 150,4 millió EUR) követően. 3 Az Európai Unió Szolidaritási Alapjából származó összeg a költségvetésben a megfelelő fejezetek felső korlátját túllépve szerepel, a 2006. május 17-i intézményközi megállapodásnak (HL C 139., 2006.6.14.) megfelelően. 4 A 4. fejezetben a 2012-ben fennmaradó mozgástér kiszámítása során nem vették figyelembe a sürgősségisegély-tartalékot (258,9 millió EUR). A felső korlát fölötti 153,3 millió EUR-t a rugalmassági eszköz igénybevételével fedezik. 5 Az 5. fejezet felső korlátja alatt fennmaradó mozgástér kiszámítása során figyelembe vették a 2007–2013 közötti időszakra vonatkozó pénzügyi keret 1. lábjegyzetét a személyzet által a nyugdíjrendszerbe fizetett 84 millió EUR-s hozzájárulás erejéig. [1] HL L 248., 2002.9.16., 1. o. [2] COM(2011)300. [3] COM(2011) 372. [4] COM(2008) 674. [5] COM(2009) 595. [6] COM(2011)300 – 2011. május, a munkadokumentum II. részében – a Bizottság emberi erőforrásai – 2.1.1. pont. [7] Lewandowski biztos 2011. február 3-i, valamennyi intézménynek címzett levele: Ares (2011) 118992. [8] A Bíróság, a Számvevőszék, az európai adatvédelmi biztos és az Európai Külügyi Szolgálat nem nyújtott be további forrásokra vonatkozó kérelmet Horvátország csatlakozásával kapcsolatban. [9] „Az emberi erőforrások megtervezéséről és optimalizálásáról az EU prioritásainak szolgálatában”, SEC(2007)530, 2007.4.24.